CELEX: 52011PC0227
Language: lt
Date: 2011-04-27
Title: Pasiūlymas TARYBOS REGLAMENTAS dėl žvejybos galimybių skyrimo pagal Europos bendrijos ir Žaliojo Kyšulio Respublikos žuvininkystės sektoriaus partnerystės susitarimą

|

52011PC0227

Pasiūlymas TARYBOS REGLAMENTAS dėl žvejybos galimybių skyrimo pagal Europos bendrijos ir Žaliojo Kyšulio Respublikos žuvininkystės sektoriaus partnerystės susitarimą  /* KOM/2011/0227 galutinis - NLE 2011/0096 */  

	[pic] | EUROPOS KOMISIJA |Briuselis, 2011.4.27KOM(2011) 227 galutinis2011/0096 (NLE)PasiūlymasTARYBOS REGLAMENTASdėl žvejybos galimybių skyrimo pagal Europos bendrijos ir Žaliojo Kyšulio Respublikos žuvininkystės sektoriaus partnerystės susitarimąAIŠKINAMASIS MEMORANDUMASRemdamasi Tarybos suteiktu įgaliojimu[1], Europos Komisija derėjosi su Žaliojo Kyšulio Respublika dėl 2006 m. gruodžio 19 d. Europos bendrijos ir Žaliojo Kyšulio Respublikos žuvininkystės sektoriaus partnerystės susitarimo protokolo atnaujinimo. Šioms deryboms pasibaigus, 2010 m. gruodžio 22 d. buvo parafuotas naujasis protokolas, kuris apima trejų metų laikotarpį nuo 2011 m. rugsėjo 1 d. – dabartinio protokolo galiojimas baigiasi 2011 m. rugpjūčio 31 d.Naujasis partnerystės susitarimo protokolas buvo perduotas Tarybai tvirtinti jo pasirašymą ir laikiną taikymą. Jis taip pat buvo pateiktas Tarybai ir Parlamentui sudaryti.Pagal naująjį protokolą žvejybos galimybės paskirstomos 28 tunų žvejybos seineriams, 35 dreifinėmis ūdomis žvejojantiems laivams ir 11 kartinėmis ūdomis žvejojančių laivų. Remiantis Sutartimi, reikėtų nustatyti žvejybos galimybių paskirstymo valstybėms narėms būdą.Tuo remdamasi Komisija siūlo, kad Taryba priimtų šį reglamentą.2011/0096 (NLE)PasiūlymasTARYBOS REGLAMENTASdėl žvejybos galimybių skyrimo pagal Europos bendrijos ir Žaliojo Kyšulio Respublikos žuvininkystės sektoriaus partnerystės susitarimąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,atsižvelgdama į Komisijos pasiūlymą,kadangi:1.  2006 m. gruodžio 19 d. Taryba priėmė reglamentą (EB) Nr. 2027/2006 dėl Europos bendrijos ir Žaliojo Kyšulio Respublikos žvejybos partnerystės susitarimo sudarymo[2] (toliau – partnerystės susitarimas).2.  Naujas žvejybos partnerystės susitarimo protokolas parafuotas 2010 m. gruodžio 22 d. Šiuo protokolu Europos Sąjungos laivams suteikiamos žvejybos galimybės vandenyse, į kuriuos Žaliasis Kyšulys turi suverenias teises arba kurie priklauso jų jurisdikcijai žuvininkystės srityje.3.  [...] Taryba priėmė sprendimą XXX/2010[3] dėl naujojo protokolo pasirašymo ir laikino taikymo.4.  Reikėtų nustatyti žvejybos galimybių paskirstymo valstybėms narėms būdą minėto protokolo galiojimo laikotarpiu.5.  Remiantis 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse[4] 10 straipsnio 1 dalimi, jei paaiškėja, kad pagal protokolą Europos Sąjungai numatytos žvejybos galimybės išnaudojamos nevisiškai, Komisija apie tai turėtų pranešti atitinkamoms valstybėms narėms. Jei per laikotarpį, kurį turi nustatyti Taryba, atsakymas nepateikiamas, tai turėtų būti laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Reikėtų nustatyti tą laikotarpį.6.  Dabar galiojančio protokolo galiojimas turėtų įsigalioti kitą dieną po jo paskelbimo Europos Sąjungos oficialiajame leidinyje ir turėtų būti taikomas nuo 2011 m. rugsėjo 1 d.PRIĖMĖ ŠĮ REGLAMENTĄ:1 straipsnis7.  Europos bendrijos ir Žaliojo Kyšulio Respublikos žuvininkystės sektoriaus partnerystės susitarimo protokole (toliau – protokolas) nustatytos žvejybos galimybės valstybėms narėms paskirstomos taip:8.  tunų žvejybos seineriaiIspanija | 16 laivų |Prancūzija | 12 laivų |9.  dreifinėmis ūdomis žvejojantys laivaiIspanija | 26 laivai |Portugalija | 9 laivai |10.  kartinėmis ūdomis žvejojantys tunų žvejybos laivaiIspanija | 7 laivai |Prancūzija | 4 laivai |11.  Tarybos reglamentas (EB) Nr. 1006/2008 taikomas nepažeidžiant Europos bendrijos ir Žaliojo Kyšulio Respublikos žvejybos partnerystės susitarimo.12.  Jeigu pagal 1 dalyje nurodytų valstybių narių žvejybos leidimų paraiškas protokole numatytos žvejybos galimybės neišnaudojamos, Komisija atsižvelgia į bet kurios kitos valstybės narės žvejybos leidimų paraiškas pagal Reglamento (EB) Nr. 1006/2008 10 straipsnį.To reglamento 10 straipsnio 1 dalyje nurodytas laikotarpis yra dešimt darbo dienų.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2011 m. rugsėjo 1 d.Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] Sprendimas Nr. 12600/10, 2010 m. rugsėjo 27 d.[2] 2006 m. gruodžio 19 d. Tarybos reglamentas (EB) Nr. 2027/2006, OL L 414, 2006 12 30, p.1.[3] OL C , , p. .[4] OL L 286, 2008 10 29, p. 33.